**Nový nástroj plánovania od PlanRadaru zjednodušuje dohľad nad stavebnými projektmi. Zásadne ovlivňuje dodržiavanie harmonogramu výstavby**

**​​**

**Bratislava, 7. júla 2022 – PlanRadar, jedna z popredných európskych platforiem pre digitalizáciu v stavebníctve, ktorú už na Slovensku využívajú napríklad developeri HB Reavis a Reinoo, stavebné spoločnosti Stavflex a Swietelsky alebo firmy pôsobiace v oblasti riadenia stavieb Armatrade GRP a ProClienta Group, uviedla na trh špeciálny nástroj zameraný na plánovanie. Ten je navrhnutý tak, aby uľahčil výstavbu budov a následne aj ich údržbu a správu. Novinka predovšetkým zjednoduší dohľad nad všetkými úlohami a pomôže s dodržiavaním stanovených termínov.**

Nová funkcia "Gantt View" vylepšuje existujúcu platformu PlanRadar o vizuálne zobrazenie kľúčových fáz projektu. Vďaka kombinácii užívateľsky prívetivého rozhrania a prehľadného displeja svojim užívateľom umožňuje vytvárať harmonogramy projektov podľa štandardného, všeobecne uznávaného Ganttovho diagramu. Ten sa pri riadení projektov používa na grafické znázornenie plánovaných činností a ich postupnosti v čase. Je preto neoceniteľným nástrojom, pomocou ktorého si možno udržať dobrý prehľad o postupe prác. V základnej podobe spravidla neobsahuje vzťahy medzi činnosťami, ale práve moderné softvérové riešenie od PlanRadaru ho ponúka.

Na rozdiel od iných podobných nástrojov funguje "Gantt View" od PlanRadaru v rámci existujúcej funkcie "Ticket". Tá je úplne intuitívna a umožňuje vytvárať, komentovať a zdieľať informácie o budove s ostatnými účastníkmi procesu v reálnom čase. V mieste, ktoré vyžaduje pozornosť ostatných, je možné v digitálnej schéme stavby pripnúť online poznámku alebo niekomu zadať úlohu na dopracovanie. A to vo forme hlasového záznamu, textu či obrázku. Všetci zúčastnení tak vidia, čo treba urobiť, kto to má na starosti a kedy to má byť hotové. Avšak "Gantt View" z týchto jednotlivých činností skladá celkovú mozaiku. Svojim používateľom pomáha dokonale plánovať celý priebeh projektu, zostaviť jasné a prehľadné grafy z existujúcich zoznamov úloh, vytýčiť kľúčové míľniky a ujasniť si, aké záležitosti majú prioritu. Tým, že prispieva k včasnej identifikácii potenciálnych problémov, predchádza oneskoreniam a zaisťuje, aby sa projekty vyvíjali podľa plánu.

Nová funkcia tiež zaručuje, že prípadné oneskorenia, ktoré sa v priebehu výstavby môžu objaviť, je možné ľahko označiť a zvýrazniť pre ich rýchle doriešenie. Zároveň pokiaľ dôjde k nejakým zmenám v návrhu projektu, používatelia môžu zadané komentáre rýchlo pretiahnuť v rámci nástroja „z miesta na miesto“ a plán tak podľa situácie efektívne a ľahko aktualizovať. To v podstate znamená, že projektoví manažéri môžu v reálnom čase sledovať akékoľvek spontánne zmeny alebo vývoj realizácie a nič vďaka tomu nezostane bez povšimnutia.

Ďalšou zásadnou výhodou je, že nástroj je kompatibilný s celým radom populárnych plánovacích softvérov. Užívatelia si tak môžu importovať rôzne dokumenty napríklad z Primavera P6, Microsoft Project alebo ASTA PowerProject a ďalej s nimi už pracovať v rámci platformy PlanRadar.

*„Úspech akéhokoľvek projektu spočíva v schopnosti tímu zostať na správnej ceste a neustále sa zdokonaľovať. Nikde to neplatí viac ako v stavebníctve, kde môže aj najmenšia chyba viesť k fatálnym následkom. Na jedinom projekte sa podieľajú stovky pracovníkov, ktorí sú do neho zapojení od fázy plánovania cez výstavbu až po odovzdanie hotovej budovy. To si vyžaduje komplexný časový plán aj jasne definované povinnosti a právomoci všetkých zúčastnených. Pokiaľ sa to nepodarí docieliť, hrozí oneskorovanie výstavby a súčasne rast nákladov. Naša nová funkcia so zameraním na efektívne plánovanie je navrhnutá presne tak, aby takýmto rizikám predchádzala. Projektovým manažérom poskytuje intuitívny nástroj, pomocou ktorého môžu sledovať priebeh projektu a zároveň dohliadať na aktivity svojich spolupracovníkov,“* **komentuje Ibrahim Imam, spoluzakladateľ a výkonný riaditeľ spoločnosti PlanRadar.**

**Sander Van de Rijdt, druhý spoluzakladateľ a výkonný riaditeľ spoločnosti PlanRadar, dopĺňa:** *„Sektor stavebníctva sa postupne digitalizuje, a preto je zásadné, aby každá nová technológia bola prístupná a užívateľsky prívetivá pre všetkých členov tímu. Práve užívateľsky komfortné rozhranie bolo základnou požiadavkou pre túto novú funkciu. Výsledom je, že s našou platformou môže ľahko a rýchlo pracovať prakticky ktokoľvek z radov realitných profesionálov. Nástroj ‘Gantt View’ sa bude aj naďalej zdokonaľovať spoločne s ďalšími funkciami, ktoré plánujeme oznámiť v blízkej budúcnosti. Našim cieľom je podporiť segment stavebníctva v jeho rastúcej efektivite, minimalizácii kolízií a tým pádom aj vyššej ziskovosti.“*

Funkcia bola uvedená na trh krátko po predstavení integračného riešenia "PlanRadar Connect", ktoré používateľom umožňuje bezproblémovú synchronizáciu dát s inými aplikáciami, a to bez nutnosti zložitého kódovania. Spoločnosť PlanRadar získala začiatkom roka od investorov (v investičnom kole série B) celkom 69 miliónov dolárov na ďalšiu expanziu a technologický pokrok. Finančné prostriedky postupne smeruje do širokej škály inovácií vrátane nového technologického centra a špecializovaného tímu na podporu svojej platformy a jej ďalšieho rozvoja.

Ak sa chcete dozvedieť viac o novej funkcii plánovania PlanRadar a širšej platforme, kliknite [sem](https://www.planradar.com/sk/planovanie-projektu/).

**Pre viac informácií kontaktujte:**

**Crest Communications, a.s.**

Anna Palfiová

Gsm: +421 903 664 575

email: [anna.palfiova@crestcom.sk](http://www.crestcom.cz)

**PlanRadar GmbH**

**Kate Robson**

Gsm: +43 (0)720 517 135

email: info@planradar.com

[www.planradar.com](http://www.planradar.com)

**O PlanRadare**

PlanRadar je softvérové ​​riešenie pre stavebných a realitných profesionálov fungujúcich na báze SaaS (z anglického Software as a Service alebo „softvér ako služba“). Svojim používateľom umožňuje pripojiť sa na diaľku ku cloudovým aplikáciám a používať ich odkiaľkoľvek cez internet. Možno ho využiť pre stavebnú dokumentáciu a dozor na stavbe, riadenie porúch a úloh, pri odovzdávaní projektov, ich následnú správu a údržbu atď. Prostredníctvom webovej aplikácie vhodnej pre všetky prehliadače a všetky typy chytrých telefónov a tabletov (iOS, Android a Windows) je možné sledovať, zaznamenávať a zdieľať so svojim tímom akýkoľvek druh informácií prostredníctvom digitálnych stavebných plánov alebo BIM modelu. Digitalizácia pracovného postupu zlepšuje spoluprácu medzi všetkými účastníkmi stavebného procesu, znižuje chybovosť a šetrí čas: zákazníci PlanRadaru hlásia úsporu až 7 pracovných hodín týždenne. Spoločnosť so sídlom vo Viedni v Rakúsku umožňuje viac ako 14 500 profesionálom z viac ako 60 krajín sledovať, pripájať sa a riešiť stavebné a realitné projekty po celom svete.
Viac o spoločnosti nájdete na [www.planradar.com/sk/](https://www.planradar.com/cs/).